COM7 ร่วงต่อ 5% “นิวโลว์” รอบกว่า 1 ปี หลังหลุด SET50
COM7 ไหลต่อ 5% ทำจุดต่ำสุดอีกครั้งในรอบ 1 ปี 3 เดือน โบรกคาดเจอแรงขายหลังหลุด SET50 ขณะที่ปัจจัยพื้นฐานยังคงเดิม แนะนำ “ซื้อ” ราคาเป้าหมาย
COM7 ไหลต่อ 5% ทำจุดต่ำสุดอีกครั้งในรอบ 1 ปี 3 เดือน โบรกคาดเจอแรงขายหลังหลุด SET50 ขณะที่ปัจจัยพื้นฐานยังคงเดิม แนะนำ “ซื้อ” ราคาเป้าหมาย
29 มิ.ย. 2565

ผู้สื่อข่าวรายงานว่า วันนี้ (29 มิ.ย.65) ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 10:01 น. อยู่ที่ระดับ 29.75 บาท ลบ 1.50 บาท หรือ 4.80% สูงสุดที่ระดับ 31 บาท ต่ำสุดที่ระดับ 29.50 บาท ด้วยมูลค่าการซื้อขาย 237.84 ล้านบาท โดยราคาหุ้นปรับตัวลดลงทำจุดต่ำสุดอีกครั้งในรอบ 1 ปี 3 เดือน นับตั้งแต่ราคาปิดที่ระดับ 29.75 เมื่อวันที่ 22 มี.ค.64

ด้านบริษัทหลักทรัพย์ เคจีไอ (ประเทศไทย) ระบุในบทวิเคราะห์ (27 มิ.ย.65) ราคาหุ้น COM7 ร่วงลงมาแล้วประมาณ 26% ในช่วงสองเดือนที่ผ่านมา ซึ่งน่าจะเป็นเพราะหุ้นถูกถอนออกจาก SET50 (สำหรับช่วงเดือนก.ค.-ธ.ค.65) ขณะที่ปัจจัยพื้นฐานยังไม่มีการเปลี่ยนแปลงอย่างมีนัยสำคัญ
โดยยังคงมองบวกกับกลยุทธ์ธุรกิจที่ COM7 ดำเนินอยู่อย่างเช่น การขยายสาขาร้าน การขยายธุรกิจ e-commerce และโครงการด้านการเงิน
ทั้งนี้เนื่องจากรูปแบบกำไรของบริษัทมักจะเน้นหนักในช่วงหลังของปี ดังนั้นจึงยังคงประมาณการยอดขายและกำไรของปี 65-66 เอาไว้เท่าเดิม (peak season จะอยู่ในไตรมาสที่แสดงแสดงใน Figure 2-3) คิดว่าราคาปิดล่าสุดเป็นระดับที่น่าสนใจ โดยคิดเป็น PER ที่ 22.0 เท่า ในขณะที่ ROE โดดเด่นอยู่ที่ประมาณ 60% (เมื่อเทียบกับค่าเฉลี่ยของหุ้นกลุ่ม commerce ที่ศึกษาอยู่ที่ 15%) มองว่าช่วงนี้เป็นโอกาสดีที่จะเขาซื้ือสะสมเพื่อดักหน้าแนวโน้มที่แข็งแกร่งในครึ่งหลังของปี 65
โดยยังคงคำแนะนำ “ซื้อ” ประเมินราคาเป้าหมายสิ้นปี 65 ที่ 52.00 บาท อิงจาก PER เท่าเดิมที่ 36.0 เท่า (ค่าเฉลี่ยย้อนหลังของหุ้นในกลุ่ม +1.0 S.D.)